EMK juhatuse avatud koosolek: mentorlus hariduses
2022-03-16 16:00 - 17:00 (Europe/Tallinn) | Zoom
Põrgatame mõtteid mentorlusest hariduses ja EMK rollist selles.
Räägi kaasa juhatuse avatud koosolekul Zoomis
https://us02web.zoom.us/j/84500070235?pwd=[REDACTED]
Meeting ID: 845 0007 0235
Passcode: [REDACTED]

Zoominar: Kuidas mentori ja juhina hoida oma inimesi tasakaalus?
2022-03-30 16:00 - 18:00 | Zoom
Kriisile on järgnenud kriis. Me oleme toime tulnud. Ometigi on meil küsimusi nii mentorina, juhina ja inimesena iseenda ja teiste toetamisel.
Psühholoog-traumaterapeut Tuuli Vellama on lubanud olla meile arutelupartneriks ja valgustada traumaterapeudina veidi meie rada.
Räägime Tuuliga selgeks mõisted ja arutame teemadel:

Kuidas ennast hoida ja toetada teisi?
Mis on inimeste vajadused praegusel ajal?
Midagi veel, mis on kohtumise hetkel aktuaalne?

Seminar toimub Zoomis ja on kõikidele tasuta. Registreerimine siin

EESTI MENTORLUSE 15. JUUBELI KONVERENTS „Mentorlus kui edulugu“
2022-04-06 10:00 - 18:30 | Nordic Hotel Forum, Viru väljak 3, Tallinn, Eesti
Käimas on juubeliaasta – 15 aastat mentorlust Eestis, mida tähistame ainulaadse konverentsiga.
Kaasaegsel mentorlusel on mitu vormi: organisatsioonisisene mentorlus, juhendav mentorlus, sisseelamismentorlus, tagurpidi mentorlus, dialoogimentorlus jne. Toimub ka mitmeid huvitavaid projekte ja programme nagu haridusmentorlus, ärimentorlus, rohementorlus jne.
Mentorlus õpetab aru saama oma olukorrast ja tegelikest vajadustest, eesmärke seadma, analüüsima, võimalusi nägema, õppima, fokuseeritult plaane tegema ning neid ellu viima.
Eestis on hakanud kasvama mentorluse kogukond kiiremini kui kunagi varem ning mentoritel on võimalik taotleda rahvusvahelist mentori sertifikaati. Viimase poole aasta jooksul on EMCC mentorsertifikaadi saanud 17 juhti.
MIKS mentorlus on sellist populaarsust saavutamas, KUIDAS kaasaegne mentorlus juhile ja organisatsioonile väärtust loob ning lõpuks äritulemust mõjutab ning KELLELE mis tüüpi lähenemine sobib? Need teemad räägime lahti läbi kogemuslugude Eesti mentorluse 15. juubeli konverentsil.
NB! Konverentsi iga osaleja, ükskõik, kas ta on varem mentorlusega kokku puutunud või ei, saab sellel konverentsil kogeda, kuulata ja kaasa rääkida. Konverentsi jooksul saab igaühel olema vähemalt 1 potentsiaalne mentor või mentee ja koos püüame leida lahenduse vähemalt ühele mentorlusega seotud probleemile.
NB! Igal osalejal on võimalik konverentsile välja pakkuda ka enda teema, milles soovib teiste kogemusi ja arvamusi kuulda. Teema saab sisestada registreerimisvormis “Lisainformatsiooni“ kasti. Välja valitakse kaks teemat, mida käsitletakse kogemuskonverentsil kogemusgruppides.
NB! Konverents on hübriidkonverents, mis toimub nii saalis- kui ka veebikeskkonnas. Registreerumisel on võimalik enda soov kirja panna.
Ootame osalema ja mentorluse eduloost osa saama!
Fontes PMP OÜ
Eesti Mentorite Koda
Areng.ee
Hinnakiri (hinnad ühe osaleja kohta):
Konverentsile registreerumine kuni 19.03.2022
üle 4 osaleja 119 EUR
2-3 osalejat 159 EUR
1 osaleja 199 EUR
Konverentsile registreerumine perioodil 20.03.2022 – 30.03.2022
üle 4 osaleja 149 EUR
2-3 osalejat 199 EUR
1 osaleja 249 EUR
Mentorite koja liikmete on soodushind -10% eelpool kirjeldatud hindadest!
Mentorite Koja liikmetel palume registreerumisel kirjutada kommentaaride lahtrisse lisamärge „MK liige“.
Hindadele lisandub KM 20%
Osavõtutasu sisaldab: Konverentsi elektroonilisi materjale, saalikoolituse puhul ka lõunasööki, kohvipause ja juubeli tähistamise vastuvõttu
Registreerimise tähtaeg: 30. märts 2022
Loobumine: Loobumisest palume teatada kirjalikult. Kui loobumisest on teatatud peale 30. märtsi 2022, siis tagastatakse 80% osavõtutasust.

M4 seminar: Kuidas on teadlikkus mentorlusega seotud?
2022-04-06 14:00 - 17:30 | Zoom
Kuidas teadlikkus on mentorlusega seotud, milline on keelekasutuse võim. Elar Killumets
Seminari veab Katrin Maack

M4 peegeldused: Mina ja dialoogimentorlus
2022-04-19 14:00 - 17:00 | Zoom
M4 programmi kuulivat kohtumist hoiab Ain Mihkelson

Töötuba: Luule kasutamise võtted mentorluses ja coachingus
2022-05-10 16:00 - 17:30 | Zoom
Juba ammustest aegadest teatakse, et sõnal on vägi. Inimestel võivad olla uskumused, et mõnedel teemadel ei sobi rääkida. Kirjanduse kasutamine võib toetada tabudest ülesaamist. Poeesia aitab tuua esile ja öelda välja emotsioone, mis on keerulised, mille ees on aukartus või lihtsalt ei söanda välja rääkida.
Luuletuste metafoorid ja sümbolid võivad aidata

avastada enda mõtteid, tõsta teadlikkust ja avada uusi vaatenurki;
jõuda sügavamate arusaamadeni ja juurpõhjusteni;
rühmakohtumistel võrrelda mõtteid ja emotsioone.

Teeme virtuaalses töötoas läbi 3-4 luuletuste kasutamise loovvõtet. Iga osaleja saab kaasa kümmekond lihtsa keelekasutusega neutraalses stiilis luuletust eesti kirjandusklassika varasalvest.
Juhendaja: Kaire Viil, EMK liige, mentor ja coach, 7. taseme täiskasvanute koolitaja
Osalemissoov registreeri siin

Mentorite arenguprogramm M4 lõpetamine
2022-05-25 14:00 - 18:00 | von Stackelberg Hotelli Tõllakuur, Toompuiestee 23, Tallinn
Mentorite arenguprogramm M4 lõpetab.
Selle auks saavad 15 uut dialoogimentorit kokku Tõllakuuris.
Kavas on kokku võtta programmis õpitu ja kogetu; lisaks Endel Hango töötuba “Psühhodraama kasutusvõimalusi mentorluses”.
Kõik varasema lennu dialoogimentorid on ka oodatud.
M4 programmi lõpetanutele tasuta, teistele koja liikmetele osalustasu 15 EUR.

Töötuba: psühhodraama kasutusvõimalusi mentorluses
2022-05-25 15:30 - 17:30 | von Stackelberg Hotelli Tõllakuur, Toompuiestee 23, Tallinn
Tule ja koge psühhodraama kasutusvõimalusi mentorluses!
Psühhodraama kasutamisvõimalusi inimeste arengu toetamisel avab Endel Hango, psühholoog, suhtlemistreener, coach ja psühhodraama meetodite kasutaja-õpetaja-edasiarendaja. Endel on ka Eesti Luguteatri asutajaliige, Tartu Spontaansusteatri lavastaja ja kunstiline juht.
Üritus on mõeldud vaid koja liikmetele.
Osalustasu 15 EUR, M4 programmi lõpetanutele tasuta.

EMK hooaja 2022/23 avaüritus
2022-09-21 16:00 - 19:00 | Ajaloomuuseumi Suurgildi hoone, Pikk 17, Tallinn, Eesti
Saame kokku ajaloomuuseumi Suurgildi hoone väikeses saalis ja veeretame juttu möödunust ja eesolevast. Uue hooaja märksõnaks on LOOVUS, tule kuulama ja kaasa mõtlema.
Päevale annab vürtsi Ivo Lille.

Sügisene linnuretk Läänemaal
2022-09-23 10:00 - 15:00 | Silma Õpikoda, Eesti
Soovid olla sündmuste keskel, kui lindude sügisränne on täies hoos?
Tule septembris Silma looduskaitsealale juhendatud linnuvaatlusele.
Saame nii teoorias kui praktikas tuttavaks põneva suleliste maailmaga.
Üritust viivad läbi hobiornitoloog ja loodusfotograaf Peter Lind ning EMK liige Kairi Nodapera.
Grupi suurus kuni 20 inimest.
Osalustasu:

EMK liikmetele 40EUR
Külalistele 60EUR

Registreerimine kuni 14.09.2022 või kohtade täitumiseni siin:
https://forms.gle/CTk3ZQy34yf7fPvX8
Võta kaasa: binokkel, kihiline vihmakindel riietus, mugavad jalanõud.
Täpsem info registreerunutele nädal enne üritust.
Täiendavate küsimuste korral kirjuta palun: kairi.nodapera@gmail.com.

EMK mõttetalgud
2022-10-20 16:00 - 18:00 | Akadeemia tee 21/1 IV korrus, Akadeemia tee 21/1, Tallinn
EMK hooaja avamisel tekkis mõte teha eraldi mõttetalgud „uutele“ liikmetele.
Eesmärgiga saada just hiljuti liitunite käest ideid, mis aitaksid teha EMK veel ägedamaks kohaks. Kohaks, mis innustab ja inspireerib. Kohaks, kus saad täita enda ja teiste unistusi. Nii mõnigi uus ettevõtmine ja suund mentorlus on just sel moel Eestis alguse saanud.
Workshopi veavad EMK liikmed Chanet Siret Simonen ja Tiiu Hinnov.
Kui tuled autoga, siis registreerides või kellaga saab parkida 2 tundi tasuta.
Enda osalemisest anna palun teada siin.
Anna teada enda osalemisest hiljemalt 13.oktoobriks. Anna ka teada, kui peale registreerimist plaanid muutuvad.
Küsimuste korral pöördu palun Chaneti või Tiiu poole.

Mõttetalgud: abimaterjalid mentorluse läbiviimiseks ja tutvustamiseks
2022-10-21 10:30 - 12:00 | Teams
Koostöös PARE-ga soovime pidada mõttevahetust, millised abimaterjalid mentorluse läbiviimiseks ja millised mentorluse tutvustamiseks võiksid olla. Oleme nende mõtete teostamiseks jõud ühendanud.
Koos jõuame rohkem.
Tule mõtle kaasa, mis oleks hea teha mentorluse edu tagamiseks. Saad anda oma panuse mentorluse arendusse, soovi korral ka ise teostusel osaleda.
Oma osalussoovist kirjuta Üllele e-mailile info@mentoritekoda.ee

Lähme külla: Kõrgem Usuteaduslik Seminar ja mentorlus
2022-11-23 16:30 - 18:30 | Kõrgem Usuteaduslik Seminar, Koskla 18, Tallinn, Eesti
Lähme külla Kõrgem Usuteaduslik Seminarile ja uurime, mis asi on holistlik inimkäsitlus ning kuidas seda mentorluses kasutatakse.
Rektor Einike Pilli ja arendusjuht ning mentorluse koordinaator Meego Remmel tutvustavad kooli üliõpilaste ja õppejõudude mentorluse praktikat ning selle aluseks olevat holistlikku inimkäsitust.
Üritus on koja liikmetele tasuta.
Registreeri end palun hiljemalt 21.novembri õhtuks siin.

EMK jõuluõhtu
2022-12-12 17:00 - 19:30 | Püha Johannese Kool, Kivimäe 25, Tallinn, Eesti
Et koja üheks eesmärgiks on liikmete areng paremaks inimeseks saamisel nimel ja hea koht arenguks on muidugi kool, siis on ka sel aastal koja jõuluõhtu väikese vimkaga.
12. detsembril ootame kõiki tagasi lapsepõlve ja otse inimeseõpetuse tundi sügisel valminud Püha Johannese Kooli.
Tunni viib läbi narratiivpedagoogika meetodil õpetaja ja näitleja Liina Olmaru.
Ajakava:
17.00 kogunemine
17.15 tutvumine kooliga
18.00 inimeseõpetuse tund
19.00 tordi söömine
Palun võta kaasa värvipliiatsid!
Kuna klassiruumi mahub 30 inimest, siis kiirusta registreerimisega. Registreeri end palun hiljemalt 08.12.2022 siin.
Osalustasu EMK liikmele 15 EUR, teistele 30 EUR.

Lähme külla: coaching ja mentorlus Elisas
2023-01-13 14:00 - 16:30 | Elisa, Sõpruse pst 145, Tallinn, 13425
Lähme külla ja arutame koos Elisa juhtidega kuidas organisatsiooni coachide ja mentorite töö on korraldatud, millised on väljakutsed juhtidel ja mentoritel ning mis organisatsioon sellest kasu saab. Elisas (Sõpruse puiestee 145 B korpus III korrus) on mentorite koja võõrustajaks suhtekorraldusjuht ja juhtimiscoach Marika Raiski.
NB! Üritus on ainult EMK liikmetele. Vajalik eelregistreerimine. Oma osalemissoov registreeri siin hiljemalt 11.jaanuari õhtuks.

Talverännak Kõnnumaal
2023-01-20 10:00 - 16:00 | Kõnnumaa
Koguneme kell 10 Palukülas, Loode-Eesti kõrgeima tipu all.
Teeme mõnusa tiiru (~10km) talvises looduses ja kiikame talvisesse rappa.
Kella kahest sööme head- paremat Kädva küla seltsimajas.
Peale seda räägime palverännakust, kui viisist inimesena kasvada. Uurime, miks sinna minnakse ja millega tullakse.

Enda kogemust tuleb jagama kogenud palverändur Jane Vain.
Ta on käinud nii Camino de Santiago rajal kui olnud üks Tallinn-Valga palverännutee rajajatest. Käinud Valgast- Riiga, Riiast Kaunasesse jne. Igapäevatööna kannab ta inimhingede eest hoolt Järva-Madise koguduses.

Päeva lõpetame kella neljaks.
Osalustasu koja liikmele 25EUR, külalistele 55EUR.
Registreerimine kuni 17.01.2023 õhtuni siin.
Osalejatele saadame mõni päev varem täpsema info maili peale.

Lisainfo: ain.mihkelson@gmail.com

Muutuste teejuht - kuidas iseennast ja teisi keerukustest läbi juhatada?
2023-04-05 16:00 - 18:00 | Miltton, Telliskivi 60/2, I-hoone, C-sissepääs, 5. korrus, Tallinn, Harju, 11415
Selleks, et areneda ja edasi liikuda, ei saa üle ega ümber muutustest, millega kaasneb vähemal või rohkemal määral segadust. Kuidas kasvatada juhina võimekust muutusi algatada ning ennast ja oma inimesi heitlikust perioodist positiivse energiaga läbi juhtida? Muutused saavad olla edukad vaid siis, kui emotsioonid on targalt reguleeritud, muutuste vajalikkus päriselt teadvustatud ja elluviimise protsess õiglaselt üles ehitatud. Võtame kokkusaamisel luubi alla muutuseprotsessi olemuse ning vaatame, mida igas etapis teha annab.
Arutelu veab Eva-Maria Kangro.
Ta on psühholoog ja muutustenõustaja, Miltton New Nordicsi partner. Ta aitab meeskondadel ja (enese)juhtidel kasulikke muutusi ellu viia ning keset väljakutseid heas vaimses vormis püsida. Tema kogemustepagas sisaldab laia spektrit tegevusi, mis on kõik ühe või teise nurga alt seotud inimkäitumise tõlgendamise, suunamise ning suhete juhtimisega. Milttonis veab Eva-Maria muuhulgas Juhi mõju kasvuprogrammi ning suhtlemistreeninguid.
Eva-Marial on doktorikraad psühholoogias ja ta on üks Eesti Motiveeriva Intervjueerimise Treenerite Assotsiatsiooni asutajatest. Muuhulgas armastab ta elu ilu, kus on tähtsal kohal muusika, tants ja head suhted.
Osalustasu: 10 eurot EMK liikmetele, 15 eurot külalistele.
Registreerimine kuni 03.04.23 siin.
Kohtumiskoht: Milttonis aadressil Telliskivi 60/2, I-hoone, C-sissepääs, 5. korrus. Ehk lihtsamalt: Telliskivi Rahva Raamatu/ Literaadi restorani kõrvaluksest sisse ja viiendale.
Parkimiseks on kõige mugavam ja soodsam võimalus Balti jaama parkla (EP110), kus on esimene tund tasuta ja kogu ööpäev 5 €. Alternatiiv on sisehoovi parkimisala EP86, mis ulatub Vaba lava taha välja.
Ja kõige (ennast)säästvam on Telliskivvi autoga üldse mitte trügida 🙂
Lisainfo ja täiendavad küsimused: eva-maria.kangro@miltton.com
Peatse kohtumiseni!
Lisa

Kuidas olla tulemuslikum õppija ja õppimise toetaja?
2023-04-11 09:00 - 13:15
Õppida on võimalik kahel viisil: kas õppida homseks või terveks eluks. Esimeses oleme kõik profid.
Kui sind kõnetab teine variant ja sa tahad olla tulemuslikum õppija ja õppimise toetaja, siis kutsume Sind kaasa mõtlema kahel vebinaril.
I osa toimub 11. aprillil kell 9.00-13.15 ja jätkuosa 18. aprillil kell 9.00- 13.15.
Vebinar on suunatud kõigile, kes tahavad ise õppida nagu profid või kes arengupartneri või juhi rollis on õppimist toetamas.
Vebinaril:

räägime neurobioloogilises vaates, kuidas meie aju õpib ja mida selle teadmisega päriselus pihta hakata;
mis kasu on aju õppimisviiside tundmisest iseõppijana ja teiste arengu toetajana;
kuidas meie mõtlemisviis, sisekõne ja uskumused õppimist soodustavad või takistavad;
muuhulgas saad vebinaril ka teada, mis rolli mängivad õppimises refleksioon, mugavustsoon, stress, sisekõne ja hinnangud, kasulikud õpistrateegiad, seoste ehitamine ning muudki põnevat.

Õppimist aitavad mõtestada KATRIN KELDER ja RUTI EINPALU
Registreerimine kuni 03. Aprill siin.
Osalustasu EMK liikmetele on 100 eurot, mitteliikmetele 130 eurot
Rõõmsa kohtumiseni!
Katrin ja Ruti
Lisainfo Katrin 5144077 katrin.kelder@gmail.com ; Ruti 5029960 ruti.einpalu@gmail.com

Ruti on coach ja koolitaja, varasemalt mitmekülgse kogemusega tippjuht.
Ruti on sertifitseeritud suhtlemistreener (Gordon Training Int). Ruti on lahenduskeskne coach ja meeskondlik coach (Erickson College Int) ning omab ICF akrediteeringut PCC. Ruti on töötanud 18 aastat koolitaja ja mentorina ja 8 aastat coachina toetudes neuroleadershipi põhimõtetele. Viimastel aastatel on Ruti keskendunud õppimise neurobioloogilisele alusele. Ruti kohta loe lähemalt siit.

Katrin on superviisor, coach ja koolitaja, kogemustepagasis ka juhiroll erinevatest sektoritest. Katrin on lõpetanud International Supervision and Coaching Institute, õppinud organisatsioonikäitumist Tallinna Ülikoolis ja täiendanud ennast lahenduskeskse lühiteraapia ja muutuste juhtimise vallas. Praegu on õppima innustavateks teemadeks, süsteemne lähenemine ja konstellatsioonid arenguparnerluses.

Kevadseminar "Kannapöörded"
2023-05-03 14:00 - 18:15 | Stuudio 2, Vabriku 6, Tallinn, 10414, Eesti
Kutsume sind põnevale kevadseminarile „Kannapöörded“.
Esinejad: Siiri Sisask ja Peep Vain
Siiri ja Peep jagavad oma kannapöörete tagamaid.
Mis paneb edukad inimesed püünelt maha astuma? Mis annab neile selleks jõudu?
“Siiri on sügav, põhjani aus ja ehe, suure missiooniga ja meeletult inspireeriv. Ta on loonud laule, mis on meile, eestimaalastele, märgilised ja jäävad selleks. Palju aastaid oma elust on pühendanud hooleta jäänud lastele tugisüsteemi loomisele. Viimased aastakümned on tema vaimne kaaslane olnud Uku Masing. Siiri elab üksinda talus sügavas metsas ja teeb hullupööra palju kõikvõimalikku talutööd. Tema talusse on võimalik minna seda kõike kaema, kui ta teeb suviseid kodukontserte. Soovitan väga, sest tagasi tuled sa pisut teise inimesena.“ – Ruti Einpalu
“Peep on mees, kes on teinud hulle tempe. Olnud müügimeeste guru nr 1 Eestis. Toonud kokku Saku Suurhalli täie rahvast, kes kõik püüdlesid parema elu poole. Pannud inimesi sütel käima ja kannapöördeid tegema. Rääkinud ja kirjutanud kõige olulisemast. küsimusest. Puudutanud tuhandeid inimesi sügavalt ja aidanud neil kasvada. Sh ka minu elu kahel korral päästnud. Tänaseks toimetab aga sootuks müstilistel radadel.” – Ain Mihkelson
Lisaks räägime olulistest muutustest meis endis, jagame rõõme ja tähistame ilusat kevadet.
Osalustasu EMK liikmele 25 eurot, külalistele 40 eurot.
Registreerimine kuni 28.04 siin.
Tule ja teeme koos ühe ilusa pärastlõuna!

Sügismatk Koitjärve rabas
2023-09-08 10:00 - 15:30 | Aegviidu, Aegviidu, Harjumaa, Eesti
Kutsume sind 8. septembril sügismatkale avastama ühte ilusamat Kõrvemaa raba. Matkame laudteeta Koitjärve rabas, kuhu varsti enam ei pääse (polügooni laiendus).
Alustame kell 10 Koitjärve raba lähistelt Jägala-Aegviidu maanteel suure antenni lähistel siin.
Külaline Liina Altroff
Räägib meile enda kasvamise loo teadmatusse hüppamisest. Seejärel jagab, kuidas ta ~1400 inimesega organisatsiooni üleval hoiab ja tekitab loovat õhkkonda.
“Seitse aastat tagasi ütles Elu, et mine kooli. Võtsin kutset kuulda ja minust sai äkitselt koolijuht, kes varem polnud päevagi koolis töötanud. Jüri Gümnaasiumis, 1400 õpilase ja 200 töötajaga hiidkoolis alustan nüüd juba neljandat aastat. Kool on minu jaoks suure tähendusega koht, kus kõik on õppijad. Siin peegelduvad kogukondlikud meeleolud ja ühiskondlikud protsessid. Paljastub igaühe inimlik rõõm, aga ka sügavam mure. Jüri Gümnaasium on organisatsioon, kus iga uus töötaja saab enda kõrvale inspireeriva ja toetava koolitatud mentori. Tegutsevad tööjõustajad ning koolil on töötajasõbraliku organisatsiooni kuldmärgis. Mõtleme kogu aeg, kuidas kõiki õppijaid päriselt hoida ja edasi aidata, näidata neile oma töö erinevaid tahke ja seoseid. Tähtis on kogemuste jagamine, ühine tegutsemine ja head suhted.” Liina Altroff
Liina Altroff
Matka kestvus
on umbes 5 tundi. Nagu meie matkadel kombeks, käime Kivijärves või mõnes teele juhtuvas rabalaukas ujumas – võta vajalik varustus ühes.
Meie sihiks on Kivijärv, mille ääres teeme lõuna ning veeretame jutulõnga. Et lõuna oleks mitmekesine, teeme ühise laua, kuhu igaüks saab võtta palasid jagamiseks. Olen kindel, et kohtame ka seeni ning marju 😉
Üldjuhul on Koitjärve raba tossuga läbitav, kuid kummikuga on kindlam.
Matkajuhiks on meie asutajaliige ja kogenud matkaja Veiko Hintsov.
Osalustasu:
EMK liikmele 25EUR, külalistele 45EUR.
Registreerimine
kuni 06.09 õhtuni siin: https://forms.gle/yu3nDsVg6wBVptWV7
Lisainfo ja küsimused: veiko.hintsov@gmail.com

Vaimne tarkus inimestega töös
2023-11-21 14:00 - 17:30 | Fontes, Sepapaja 6, Tallinn, Harju, 11415
KUIDAS RÄÄKIDA TEEMAST, MILLEST RÄÄKIDA EI TIHATA?
Teadusuuringute järgi tagab vaimsusega tööl arvestamine:

Suurema rahulolu töö ja eluga;
Parema tervise,
Tugevama tööle pühendumise;
Tootlikkuse ja jätkusuutlikkuse kasvu.

Juhtide, mentorite ja coachide töötoas vaatame:

Miks on vaimne tarkus ehk spirituaalne intelligentsus (SQ) tähtis?
Erinevate intelligentsuste mõju elus ja töös (IQ, EQ, PQ, SQ).
Kuidas on SQ seotud motivatsiooniga?
Kuidas seda käsitleda mentori, juhi ja coachina?

Proovime tehnikaid, mis:

Aitavad ennast ja teisi paremini kuulata ning mõista.
Suurendavad enesekindlust vaimsete teemade käsitlemisel.
Loovad selgust sinu töötajates ja klientides.

Õpe toimub turvalises õhkkonnas, kus:

Jagame näpuotsaga teooriat ja mudeleid.
Jagame inspireerivaid lugusid.
Saame uusi taipamisi.
Proovime, mis sinu jaoks töötab.

Ain Mihkelson
Töötoa viib läbi Ain Mihkelson:

On teemat alates 2010. aastast uurinud;
Kasutab igapäevaselt elus ja töös klientidega;
2022 kaitses sel teemal Tartu Ülikooli magistrantuuri väitekirja cum laude.

Pikemalt saad Aini kohta lugeda siit.
Mida osalejad on öelnud:
“Koolitus oli ühtviisi hariv, maailmapilti avardav ja ka iseenda mõttes avastus- ja kogemusrikas. Üks parimaid võimalusi toetatud keskkonnas iseendaga olla ja iseendasse vaadata.” Kadri Sooberg-Aettik
“Mind vaimustas sinu rahulikkus ja kontakt kõigiga, kohalolu oli täiuslik ja väärib eraldi tänu.” Jüri Kriisemann
“Vaimustas mõnus sünergia mis tekkis kõigi osalejate vahel, vahetu, avatud ja siiras suhtlus. Vaimustas sinu oskus oma leebel ja tasakaalukal moel kõiki kaasata ja koos tegutsema panna. Olen sulle siiralt tänulik selle imelise päeva eest!” Tiiu Hinnov
Osalustasu:
EMK liimetele 125EUR+km
Külalistele 145EUR+km
Grupi suurus kuni 10 inimest.
Registreerimine kuni 19.11.2023 või kohtade täitumiseni siin

Koja jõuluõhtu
2023-12-12 17:00 - 20:30 | BakBak Studio, Marati 5, Tallinn, Eesti
Saame kokku Eesti Mentorite Koja jõuluõhtul BakBak Stuudios.
Mis on plaanis:

Räägime koja 2024.aasta tegemistest
Külas on Indrek & Timotheus Sammul, kes õpetavad, kuidas luua kujutlust ja atmosfääri
Kaetud on toidulaud

Algus kell 17:00. Soovijatele kell 16:30 Põhjala ekskursioon.
Koja liikmele on jõuluõhtu tasuta. Kaaslane 25 eurot
Palun registreeri osalus enne 06.12.2023 siin

Töötuba „Metafooride ja poeesia kasutamine mentorluses“
2024-01-24 15:30 - 17:00 | Zoom
Juba ammustest aegadest teatakse, et sõnal ja lugudel on vägi. Inimese enda sõnakasutus on mentorile mõjus töövahend. Harjutame töötoas nende märkamist ja kasutamist. Lühilood ja luuletused võivad aidata menteel keerulistel teemadel mõelda ja mõtteid välja öelda. Proovime töötoas neutraalses toonis luule ja lühilugude kasutamise võtteid. Saad nende toel luua enda loovmeetodite kogu, mida juba järgmisel mentorkohtumisel katsetada.
Metafoorid ja poeesia võivad aidata:

avastada enda mõtteid, tõsta teadlikkust ja avada uusi vaatenurki;
jõuda sügavamate arusaamadeni ja juurpõhjusteni;
rühmakohtumistel võrrelda mõtteid ja emotsioone.

Teeme töötoas läbi kuus metafooride, luule ning lühilugude (storytelling) kasutamise loovvõtet. Iga osaleja saab kaasa kümmekond lihtsa keelekasutusega neutraalses stiilis luuletust/lühilugu.
Juhendaja: Kaire Viil, mentor, juhtimiscoach, 7. taseme täiskasvanute koolitaja
Palun registreeri end siin.
Zoomi link on siin.
Lingi töötuppa saadame enne töötoa algust.

VÕIMUintelligentsus töötuba
2024-02-07 13:00 - 17:00 | Tallinna Teeninduskool, Majaka 2, Tallinn
Meil kõigil on võim ja sellega kaasneb võimalus ja vastutus kasutada võimu võimalikult hästi enda, teiste ja hetkeolukorra heaks. Võimu aluseks ei ole ainult formaalne positsioon, vaid ka inimese isiklikud omadused, teadmised ja sotsiaalne positsioon.
Töötoas räägime, kuidas võimu kasutada intelligentselt nii juhi, mentori kui ka inimesena. Saame ülevaate teooriast ja teeme ka praktilisi harjutusi.
Teema on oluline, et oma võimu ja mõju mitteteadvustamine võib põhjustada võimu alakasutamist või kuritarvitamist, tekitada pingeid ja konflikte. Teadvustatud ja omaks võetud võim tugevdab enesekindlust ning on oluline ressurss eesmärkide saavutamisel ja koostöös.
Töötoa teemad:
VÕIM JA MINA

Mis on võim?
Mis võim meiega teeb?
Võim, staatus ja privileegid
Võimuintelligentsus – oma võimu ja mõju teadvustamine
Mentori rollis ja rolliga kaasnev võim ja mõju ning kuidas seda kasutada
Praktiline harjutus

VÕIM JA JUHTIMINE

Teadlik ja mitteteadlik võimu ala- ja ülekasutamise juhtimises
7 käitumise liiki, kuidas tuleb juht oma rolli ja selle mõjuvõimuga toime
Praktiline harjutus

Töötoa viib läbi:
Viktoria Saat
VIKTORIA SAAT on psühholoog, koolitaja, coach ja superviisor. Viktoria toetab ja nõustab juhte, spetsialiste ja meeskondi vaimse heaolu, kaasava juhtimise, koostöö ja meeskonnatöö, konfliktide ja muudatuste juhtimise, võimuintelligentsuse jt teemadel. Viktoria on Diamond Power Index®, Power Intelligence® sertifitseeritud coach, International Supervision and Coaching Institute – ISCI juhatuse liige ja õppejõud. Viktoria on raamatu „Suhte alkeemia“ autor (Eesti Ajalehed, 2010).
www.viktoriasaat.ee, www.isci.ee
Osalustasu:
EMK liikmele 45,00 eurot; külalisele 90,00 eurot
Registreeru palun siin.

Radisson hotelli külastus
2024-02-28 15:00 - 17:00 | Rävala pst 3, Rävala pst 3, Tallinn, Eesti
Teeme ringkäigu hotellis ja uudistame, kuidas töötab külalislahkuseäri.
Uurime, kuidas ehitada ja hoida meeskonda, mis suudaks pakkuda 5-tärni teenindust.
Külastus on koja liikmetele tasuta.
Pane end palun kirja siin.

EMK Kevadseminar 2024
2024-05-14 14:00 - 18:00 | Rävala pst 3, Rävala pst 3, Tallinn, Eesti
Päevakava:
I Üldkoosolek: EMK 2023 aasta tegevusaruande kinnitamine
II Töötuba: Visualiseerimine mentorluses Kati Orava juhendamisel:
Kas oled mõelnud, kuidas:
· teha keerulised teemad lihtsamaks;
· meisterlikult ja visuaalselt mõtteid paberile panna;
· aidata mõjusalt ning mänguliselt oma menteed eesmärkide seadmisel?
Töötoas saad julguse lihtsalt joonistada ja visuaalseid eesmärgipilte luua. Koged mängulisuse võlu ja olulisust nii koostöös kui planeerimises.
Tule ja murra müüt, et joonistamine on ainult lastele või kunstnikutele ja koge, et see saab olla väga võimas tööriist.
Töötoas õpetab Kati Orav kasutama visualiseerimist mentorluses. Usume, et visualiseerimise abil on võimalik minna sügavuti, jääda meelde ja lihtsustada keerulisi probleemipuntraid.
Osalustasu
Kevadseminar on EMK liikmetele tasuta.
Külalistele 45 eurot.
Registreerimine (ja selle tühistamine) kuni 06.05.2024 siin.
Toimumiskoht: Radisson Collection, Rävala pst 3, ruumis Brüssel
Lisainfo ja küsimused: info@mentoritekoda.ee

EMK Sügisseminar 2024
2024-09-09 14:00 - 17:00 | Mantel ja Korsten, Jaan Poska 19a, Tallinn, Estonia
Päevakava:
I EMK juhatus tutvustab sügishooaja tegemisi.
II Ettekanne: “Kuidas võiks jungiaanlikust vaatepunktist mõtestada mentorlust?” Sügavuti aitab minna Monika Luik.
Mis toimub lisaks silmaga nähtavale ja millised arhetüüpsed mustrid mõjutavad mentori ja mentii suhet? Carl Gustav Jung, üks psühholoogia teerajajatest, on öelnud: “Kahe isiksuse kohtumine on nagu kahe keemilise aine segamine: kui mingi reaktsioon toimub, siis muutuvad mõlemad.”
III Kogemuslugu: Maarja Oviir-Neivelt peegeldab Perepesa projekti koostööd Eesti Mentorite Kojaga.
Millist lisaväärtust loodi ning millised olid ootused ja hirmud?
IV Suhtleme silmast silma ja laseme hea maitsta suupistetel.

Osalustasu
Kevadseminar on EMK liikmetele tasuta.
Külalistele 25 eurot.
Registreerimine (ja tühistamine) toimub kuni 2. septembrini SIIN.
Toimumiskoht: restoran Mantel ja Korsten, Jaan Poska 19a, Tallinn.
Lisainfo ja küsimused: info@mentoritekoda.ee

Sügismatk Lõuna-Eestis Kooraste järvedel
2024-09-20 10:30 - 17:00 | Vidrike Külamaja
Eesti Mentorite Koja sügismatk Lõuna-Eesti Kooraste järvedele
Matkal kanuutame mööda maalilisi ja rahulike vetega Kooraste järvi, jagame muljeid ja einestame kohalikus söögikohas. Vestlusi järvel ja külamajas veab Aavo Kokk.
Ajakava:
10.30-11.00 Kogunemine Vidrike külamajas, Lõuna-Eestis. Külamajja jätame ka autod.
11.00 Meid viiakse matka alguspunkti ja asume läbima Kooraste aheljärvestiku 6 järve (Vidrike järv, Voki järv, Lambanaha järv, Naha järv, Lubjaahju järv, Liinu järv).
13.30 Jõuame tagasi Vidrike Külamajja, sööme lõunat.
15.00 Ligikaudne ürituse lõppemisaeg.
Mida võtta kaasa?
Kanuus kulub marjaks väike võileib ja jook.
Jalanõude valikul tasub arvestada, et vahepeal tuleb ületada mõni märjem ala.
Osalustasu on 35 EUR (sisaldab lõunasööki ja kanuu renti).
NB! Osalemiseks registreeru enne 19. septembrit SIIN.
Kui oled teinud eelregistreerimise, ei pea end enam uuesti kirja panema.
Matk on mõeldud koja liikmetele.
Lisainfo: Ülle Susi, susi.ulle@gmail.com
Kohtumiseni sügismatkal!

Tiina Sakkose veebitöötuba "Muudatuste juhtimine"
2024-10-02 15:00 - 16:30 | Teams
Töötuba “Kuidas edukalt muudatusi juhtida?”
Kas oled kunagi olnud olukorras, kus organisatsioonilised muutused jäävad poolikuks ja tekitavad rohkem probleeme kui lahendusi?
Pakun, et su vastus on “jah!”. Ka ülemaailmne statistika näitab, et üldiselt ei saa me organisatsioonides muutustega just väga hästi hakkama ning valdav enamus neist kukub läbi.
Räägime töötoas, mis on muudatuste juhtimine ning harjutame, kuidas juhtida muudatusi nii, et inimesed kaasa tuleks ja need päriselt jõustuks.
Töötuba viib läbi Tiina Sakkos ja see toimub Teamsis (link saadetakse registreerunutele).
Osalemine koja liikmetele tasuta, külalistele 30 eurot.
Registreeru SIIN.

Kairit Mermani veebitöötuba "Tugevad tunded ja keerulised otsused mentorluses"
2024-10-09 14:00 - 16:00 | Teams
Töötuba keskendub mentor-mentee kohtumisel esilekerkivatele tugevatele tunnetele, emotsioonidele ja ootamatutele olukordadele.
Saad ülevaate, kuidas erinevad elusündmused võivad tekitada leinareaktsiooni mentorkohtumisel. Käsitleme, kuidas neid hetki märgata ning menteed sellistes olukordades toetada nii, et säiliks usaldusväärne ja toetav suhe.
Samuti uurime, kuidas emotsionaalselt intensiivsed olukorrad võivad tekkida ja millised strateegiad aitavad mentoritel luua turvalist keskkonda, kus mentee saab oma tundeid avameelselt väljendada, ilma et see suhte kvaliteeti kahjustaks.

Läbiviija: Kairit Merman
Kairit tegelenud meeskondade ülesehitamise ja tööprotsesside tõhustamisega üle 15 aasta.
Viimastel aastatel on ta süvitsi tegelenud meeskonnaliikmete potentsiaali arendamisega ja nende toetamisega, et nad suudaksid saavutada parima tulemuse ka keerulistes eluolukordades.
Kairit keskendub oma töös sellele, kuidas isiklikud ja perekondlikud väljakutsed mõjutavad tööalast dünaamikat ja tõhusust, ning kuidas neid tegureid arvesse võttes saab meeskondi veelgi paremini juhtida ja toetada.
Seminar toimub Teams’i keskkonnas, link saadetakse registreerunutele.
Hind: EMK liikmetele tasuta, külalistele 30 eurot.
Registreeru SIIN.
